LidanRubinov/Halacha-QA huggingface dataset:
שאלה: כשרות סביצ ה: סביצ ה הוא מאכל בו מבשלים דג בעזרת לימון. מיץ הלימון הוא חומצה, וכשמשרים את הלימון עם הדג למשך מספר שעות, הדג עובר את אותו תהליך כימי שהוא עובר בבישול רגיל. האם הסביצ ה כשר?
תשובה: וברכת ד' באופן עקרוני כשר, אם לא מכניסים דברים אסורים. אין חובה לבשל את הדג. אמנם הגמ' (ברכות נה, שבת פא) אומרת שזה קשה לתחתוניות, אבל אם זה מגיע לדרגת בישול גמורה, נראה שאין לחוש. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חצאית קצרה או מכנסיים: כבודו, יש לי שאלה שאני חייבת אלייה תשובה. כל אחד אומר לי משהו אחר. שמעתי שעדיף ללבוש מכנסיים מאשר חצאיות מעל הברך. זה נכון??!
תשובה: חצאית עד הברך עדיפה על מכנסיים. מעל הברך השאלה כמה? הרב עובדיה יוסף כתב לפני שנים רבות שמכנסיים עדיף על חצאית מיני. אבל בת ישראל יקרה!! זה לא הכיוון, למה לא לעשות דבר בשלמותו? צניעות לבנות ישראל חשובה. האופנה הנפלאה ביותר היא בשמירתה. ה' יצליח דרכך.
שאלה: טפח מגולה כיום: מדוע יש הבדל בין שיער לשאר הדברים שעליהם נאמר ערווה? מחילה,ו השאלה נשאלה בהמשך לשאלה "טפח מגולה כיום"
תשובה: כיון שהתירו גילוי שיער לנשים רווקות הרי איסורו חמור פחות מגילוי בשר הגוף שלא התירו חכמים בשום מקום.
שאלה: גרביונים לנשים : הרב, מהי דעת הרב אליהו זצ"ל (אשמח גם לדעת את דעתו של הרב עובדיה) אם אשה לובשת חצאית רק שמכסה את הברכיים ושאר הרגל חשופה, האם חייבת בגרביונים? והאם יש הבדל בסוג הגרביונים עבות או דקות שחורות או שקופות? ואשמח לדעת את הטעם אם לא קשה לרב.
תשובה: דעת הרב אליהו זצ"ל כדעת הבא"ח שיש לכסות את הרגל, ורק במה שנוגע לכף הרגל תלוי במנהג המקום אם רגילים ללכת יחפים או לא. ונראה שכך גם דעתו של הרב עובדיה יבדל לחיים טובים. ולכן ראוי מלבד החצאית ללכת עם גרבייים אטומות שלא משקפות את בשר הרגל.
שאלה: ללכת להופעה מעורבת של זמר דתי: הרב, האם מותר ללכת להופעה מוזיקלית של זמר דתי, כאשר ההופעה בהגדרה מעורבת (אבל אני יושבת עם חברות)? חשוב לציין שהאווירה בהופעה רצינית ומכבדת. האם זה מותר הלכתית? ומעבר לכך, האם יש אם זה בעיה וכדאי להימנע מכך?
תשובה: מצד הדין מותר. מידות חסידות יש בלי סוף אולם לא כל מיד חסידות מתאימה וטובה לכל אחד.
שאלה: לימוד עיון נגד לימוד בקיאות: הרב, אני לומד בישיבה גבוהה שיעור א ואני למדתי המון הוכחות שקודם צריך ללמוד גמרא בבקיאות ואז רק גמרא בעיון."לעולם ילמד אדם תורה ואח"כ יהגה. לעולם ליגרס איניש ואע"ג דלא ידע מאי קאמר" (עבודה זרה יט ע"א). ועוד המון מקורות שהגר"א אומר שצריך ללמוד קודם בקיאות ואז כשמתבגרים רק להתחיל ללמוד בקיאות. ועוד הבן איש חי כתב בביאור לאגדות ח בשם "בן יהודיע" שש שנים ילמד בקיאות ורק אז יתחיל ללמוד עיון. השאלה שלי היא למה לומדים בישיבות לימוד עיון הרי עדיף שקודם נלמד את כל השס ואז נעמיק? אם הרב יכול בבקשה להתייחס לטענות של ישיבות שאומרות לא ללמוד עיון?
תשובה: יש האומרים ש"לעולם ליגרס איניש והדר ליסבר" אין הכוונה שצריך לגרס של כל התורה אלא הכוונה בכל סוגיא באופן מקומי. תלמד פרק אחד בגמ', קודם תלמד אותו בבקיאות ואחר כך בעיון. כך רגילים בישבתינו בבית אל, שלפני שלומדים עיון לומדים את הפרק בבקיאות. ויש שאמרו שחכמים קבעו סדר לימוד שמתאים לגיל הלומד. הגירסא מתאימה לגיל הצעיר. ואילו העיון מתאים לגיל הבוגר. אנו שלא למדנו בצעירותנו נקלעים לקושי ובעיה. אין לנו ברירה ואנו צריכים תוך כדי לימוד ללמוד גם עיון וגם בקיאות. לכן אנו מחלקים את היום חציו עיון שמתאים לגיל הבוגר, זהו הלימוד העיקרי המתאים לפרק הזמן של ישיבה גבוהה, ולומדים בקיאות להשלים את החורים מהעבר. ויש שאומרים שהעיון שלנו אינו עיון כל כך עמוק והוא ברמת גירסא של פעם.
שאלה: שקר - בין איש לאשתו: אני ובעלי נשואים באושר כבר כ-9 שנים. ביום שישי האחרון לאחר ימי השלג, המזגן שלנו התחיל קצת לזייף ולא חימם כמו שצריך. בעלי איש מזגנים שמבין עניין ואמר שאין טעם להפעיל את המזגן השבת כי כנראה שיש בריחת גז והוא לא יעיל. החלטנו להפעיל במקום רדיאטור פלוס מפזר חום קטן כי זה מה שיש ונסתדר. כל מכשיר כוון לשקע מרוחק מהשני שיושב על פזה אחרת כדי שלא יקפוץ החשמל ולכל אחד כיוונו שעון שבת נפרד. יש להדגיש כי אני סבלתי מאוד מהקור ביום שישי ובעלי ידע זאת. אם לא מפעילים את המפזר חום עם הרדיאטור בו זמנית אז זה לא מספיק מחמם, כי העוצמה של שניהם חלשה והחלל של הסלון מטבח ביחד זה חדר די גדול. בעלי כיוון את השעון למפזר חום דרך ארון החשמל. שאלתי אותו מה השעות שכיוון והוא אמר מ6 עד6. שאלתי "וזהו" והוא ענה "כן, ואם נרצה אז נאריך". אני לא חשבתי ללכת לבדוק מה הוא כיוון כי האמנתי לו. שמחתי על כך שהוא מתחשב כל כך בזה שקר לי ובזה זה נגמר. בשבת גיליתי שדבריו לא היו מדוייקים. ואף מטעים מאוד. הוא כיוון הרבה הפסקות של חצי שעה ויותר והיה לי ממש קר. בכלל לא שבת של עונג. כשדיברנו על כך במוצאי שבת, אני טענתי שזה ממש להטעות וזה נקרא לשקר. כי אני סמכתי עליו בעיניים עצומות והוא ניצל את זה. בעלי אומר שזה לא נקרא לשקר. אני רוצה לדעת מה דעת התורה והרבנים האם זה נקרא לשקר כן או לא? זה חשוב לי מאוד בבקשה ענו לי ברצינות
תשובה: אם בעלך התכווין להעלים ממך את כל המידע, זה חסרון באמון. אם הוא התכווין שבכל הזמן יהיה חום מכוח אותם זמנים שמופעל, הוא לא התכוין להטעות אותך. אני מכיר מקרים רבים בהם הבעלים מעגלים פינות ולא מדייקים במה שהם מספרים לנשותיהם, זה לא נובע תמיד ממקום שלילי. לפעמים הבעלים רוצים להמנע ממריבות ומשנים מפני ה לפעמים זה הרגל של אי דייקנות. לא כדאי שתקחי זאת כפגיעה אישית וזלזול בך. בודאי שאם הנושא של דייקנות הוא חשוב לך מאד לגיטימי לצפות שהוא יהיה ותצטרכו לעבוד על התפתחות בנושא זה.
שאלה: טבילה לגר שהתגייר: לרב! גר שהתגייר ונימול בפני, לפחות 3 דיינים, כמה צריך פעמים לטבול מעיקר הדין לפני 3 דיינים? וכמה נוהגים (אולי יותר מזה)? לרב.
תשובה: נוהגים שלוש טבילות. מעיקר הדין מספיק אחד.
שאלה: העברת שעון שבת למצב קבוע בשבת: האם מותר להעביר את שעון השבת (של המזגן) למצב קבוע כאשר המזגן עובד? (במקום להאריך את הלחצנים עד מוצא"ש, או לחילופין כאשר הלחצנים ממילא במצב של פעיל?) הרי המזגן עובד והוא פשוט ימשיך לדלוק גם לאחר הזזת המתג למצב קבוע.
תשובה: לשואל, גם כאשר המזגן עובד, אסור לשנות בשבת ממצב 'שעון שבת' למצב קבוע. הארכת הלחצנים מותרת לדעת רוב הפוסקים, כפי שכתבת, מפני שזוהי פעולה מכנית לחלוטין שרק מסלקת גורם שהיה אמור לבטל את פעולת המזגן. משל למה הדבר דומה? לסגירת חלון כדי שהרוח הנושבת לא תכבה את הנרות, דבר שאין ספק שהוא מותר ואין בו מלאכת "מבעיר" (מקור: שמירת שבת כהלכתה (מהדו' תשל"ט) פרק יג סעיף כה). לגבי ההעברה למצב שבת, אמר לי חשמלאי שפירק שעוני שבת ובדק את הנושא, שזוהי גם כן פעולה מכנית ללא פתיחה וסגירה של מעגלים חשמליים, אבל בשעון שבת שבשקע-תקע נוצרים ניצוצות בהעברה ממצב שבת למצב קבוע (בניגוד לשעון שבת שבארון חשמל). ההגדרה ההלכתית של הניצוצות הללו איננה ברורה (ראו אנצי' תלמודית, נספח לערך חשמל, כרך יח עמ' תשלג), בפרט מאחר שאין כוונה ליצור אותם ("פסיק רישא דלא ניחא ליה"). מכל מקום, מאחר שאין זה משנה לנו כיצד לבצע את הפעולה - יש להשתמש בשיטה הבטוחה יותר הלכתית. שמעתי שכך הורה גם הרב אברהם יוסף שליט"א, והבדיל בין השעון שבארון חשמל, שאין בו ניצוצות, לבין זה שבתקעים, שגורם ניצוצות. כמו כן, לגבי המשפט בשאלה שכאשר הלחצנים ממילא לחוצים עד מוצ"ש כבר אין שום בעיה בהעברה, יש לומר: אפילו אם אין שום ניצוצות, אין לנגוע בשעון שבת ללא כל סיבה וצורך. יש פוסקים חשובים שאסרו את הדבר, משום מוקצה או סיבות אחרות, ואמנם הדעה המקובלת והנהוגה איננה כמותם, אבל אין "לשחק בשעון" ללא כל סיבה ממשית. (הערה: תשובה זו תוקנה בעקבות הערת אחד הגולשים. לפני כן כתבתי בטעות שבשעוני שבת יש פתיחה וסגירה של מעגלים חשמליים בהעברה ממצב למצב, ויישר כוחו של המתקן. ליתר ביטחון שלחתי את השאלה למכון צומ"ת, ואעדכן במידת הצורך)
שאלה: אפשר או חובה להוציא: האם "אפשר" להוציא או שזה חובה להוציא אם יש מעט בננה בפח בגלל קדושת שביעית? השאלה נשאלה בהמשך לשאלה "הוצאת מאכל עם קדושת שביעית מהפח בשבת"
תשובה: וברכת ד' אין חובה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דם על המשקופים: מדוע היו צריכים בני ישראל לסמן את המשקופים, הרי הקב"ה ידע בדיוק מי נמצא בבית? ובשורות טובות.
תשובה: לשואל שאלה גדולה היא זו, וכבר נדרש לה רש"י (שמות יב, יג), וכה דבריו: "וראיתי את הדם   הכל גלוי לפניו? אלא אמר הקב"ה, נותן אני את עיני לראות שאתם עסוקים במצוותי, ופוסח אני עליכם". כלומר עבודת הפסח נעשתה כסיבה מקדימה, כדי שיהיו ישראל ראויים להיות עם לה', בראותו שמקבלים עליו עול מלכותו ועובדים לו. נאמנה
שאלה: להפריש חלה בעל כורחו של בעל המאפיה: עובדא הוה באחת המאפיות שתחת פיקוחי בהפרשת חלה תחת פיקוח של הרבנות המקומית, שהשבוע חרה אפו של בעל המאפיה ולא רצה שאני אפריש וחלות כבר היו צריכים להשלח והיה כאן מכשול לציבור, ואין זמן להודיע. אז הפרשתי בעל כורחו עם ברכה. מה היה הדין במקרה כזה?
תשובה: ב"ה שלו-ם וברכה, חיוב הפרשת חלה היא על בעל הבצק שהוא בעל המאפייה. הפרשה עבורו צריכה הסכמה שלו לכך. אין להפריש בניגוד לרצונו (יורה דעה שכ"ח, ג'). הפרשה כזו לא מועילה, ואם משתמשים בבצק של בעל הבית יתכן שגם גוזלים אותו. לשם זיכוי האנשים שיקנו את החלות יכולת להפריש חלה עבורם מבצק שלך (אולי לקנות אותו מבעל המאפייה) כמבואר בהלכות תרומות (שם של"א, ל'): "אבל התורם משלו על אחרים הרי זה תרומה". אולם בגלל הספק אם יהיה צירוף כלי לשיעור הפרשת חלה אצל הקונים, היה לך להפריש בלי ברכה. הרב חגי בר גיורא
שאלה: דמי תווך כאשר לא סוכם מראש: בהמשך לתשובת הרב - החוק אומר שאם לא היה הסכם בכתב על דמי התווך המתווך לא יכול לגבות את שכר התווך. האם ניתן לאמר שזה המנהג המקובל והמוכר במקרה הנ"ל יהיה פטור מת? ב לרב השאלה נשאלה בהמשך לשאלה "דמי תיווך ללא סיכום מראש"
תשובה: הולכים לפי מנהג המדינה. אם המנהג ששני הצדדים משלמים, יש לשלם לו. גם גובה הת הוא לפי המנהג המקובל.
שאלה: לתת עונש לכתוב את התהילים: האם מותר למורה לתת עונש לתלמידים לכתוב תהילים וכך התלמידים לא אוהבים את התהילים?
תשובה: הדבר מורכב. אכן השיקול שכתבת הוא אכן שיקול אולם לעיתים למורה יש שיקולים נוספים. אני בטוח שהמורה חשבה על כל השיקולים, ולכן יש לברר את הדבר עם המורה עצמה.
שאלה: תביעת ביטוח על איבוד ימי עבודה: בהמשך לתשובתכם על תביעת ביטוח, התנגש בי רכב מאחורה, לא נגרם לי נזק פיזי מלבד כאבי גב וצוואר במשך יומיים בערך. הרכב נדפק ועל כך תבענו את חברת הביטוח ששילמה את הוצאות הטיפול. יש לי אפשרות עוד לתבוע את החברה ולקבל כסף על הכאבים שעברתי למרות שלא נגרם לי נזק ממשי. כמו"כ, נגרמה עוגמת נפש ואובדן שעות עבודה בגלל התאונה. האם גם במקרה זה אפשר להגיש תביעה נוספת חוץ מעל הנזק לרכב? השאלה נשאלה בהמשך לשאלה "תביעת ביטוח אחרי תאונה"
תשובה: מותר לתבוע את הביטוח ולקבל מהם כל פיצוי שהם חייבים לשלם על פי הפוליסה שלהם, הסיבה לכך הוא שמקור החיוב שהם חייבים ללקוחות הוא בהתחייבות שלהם כלפי הלקוחות, וכיוון שהם התחייבו אין שום מניעה, לתבוע ולהוציא מהם כל סכום שהם התחייבו לשלם גם כשעל פי דיני נזיקין אין אפשרות לתבוע אותם. הרב מרדכי גרוס.
שאלה: מקור השם: ציפיה: רצינו לדעת מה המקור לשם ציפיה. ידוע לנו שהרב הנזיר קרא לביתו הרבנית גורן זצ"ל בשם הזה, והרב קוק הרבה לשבח אותו על השם ציפיה. מאחר ואנו בע"ה נצטרך לבחור שם בקרוב ומאחר ואנו אוהבים את השם הזה, ברצוננו לדעת מה המשמעות של ציפיה ומה כתב הרב קוק ע"ז (ואיפה). מראש על השירות המדהים שלכם. חודש טוב
תשובה: עיין בהקדמת העורך לספר פתחי הפרדס ששם מסביר את מהות השם. ואת יחסו של הרב קוק לשם זה. שלחתי לך לאימייל את הדברים השייכים לעניין מתוך הספר. בברכת התורה, מערכת www.yeshiva.org.il
שאלה: לתקן חשד בכשרים: איבדתי פלאפון בשיעור. חשדתי ממש בכשרים שלקחו לי את הפלאפון. אני מרגישה רע מאד. לא בטאתי זאת כלפי ה"נחשדת". כיצד עושים תשובה על כך?
תשובה: יש פה בעיה כלפי הקב"ה, לא כלפי אנשים בעולם. לכן עליה לחזור על החטא בינה לבין הקב"ה- אמירת תחנון, התחרטות, וקבלה להבא. היא לא צריכה ליידע את הנחשדת כי לא נגרם לה שום נזק.
שאלה: הפרשת עשרות מפירות שנפלו מעץ ציבורי: האם יש צורך להפריש מפירות שנפלו מעץ בגן ציבורי? (אני מניח שאין בעיה של גזל כיוון שהם ודאי הופקרו ואין לעיריה לממשלה כל עניין בהם עוד). השאלה נשאלה בהמשך לשאלה "הפרשת תרומות ומעשרות מעץ ציבורי"
תשובה: וברכת ד', פירות הפקר אין צורך להפריש מהם תרומות ומעשרות. אפילו אם הוכנסו הביתה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: איך נברא העולם?: אני בא ממשפחה מאמינה מאוד אבל אני רוצה לדעת איך נברא העולם. באים החילונים ואומרים לי "אתה נוצרת מהקוף " אני לא מאמין בזה. אבל אני רוצה תשובה איך נברא העולם?
תשובה: אין לנו ידיעה מדוייקת מהתורה איך מבחינה מדעית נברא העולם. כל תזה מדעית מבוססת יכולה להסתדר עם דברי התורה אולם העמדה שכביכול האדם בא מהקוף היא עמדה שבמובן הפשטני שלה סותרת את מה שכן כתבה לנו תורה. התורה קבעה שהאדם הוא יצירה שנבראת בצורה מאד מתוכננת ומחושבת ושבריאתה לא דרשה מיליוני שנים. האדם אינו יציר כפיו של הטבע אלא יציר כפיו של הקב"ה באופן ישיר. יתכן שהקב"ה לקח עפר מן האדמה ואז אולי לקח עוד דברים ממה שכבר היה מוכן בטבע. אולם אין זה עיקר האדם. עיקרו של האדם זה השילוב המנצח. שילוב בין העפר לבין ויפח באפיו רוח חיים.
שאלה: תפילה לחולה שיצא מסכנה מיידית: לגבי חולים במחלה מתמשכת כגון: סכרת, מום (מולד או נרכש), בעיות של: דיסלקציה, היפר אקטיביות וכד, מחלות זיקנה וכד. האם ניתן להתפלל עבורם למזור בתפילת שמע קולנו, ואם כן, האם יש נוסח? השאלה נשאלה בהמשך לשאלה "עד מתי להתפלל על חולה במחלה ממושכת"
תשובה: מותר, אך אינו חייב. עקרונית סוגי מחלות אלו כלולות בתפילה הכללית לכל חולי עמו ישראל.
שאלה: ניתוח או לידה? שם לתינוקת: כבוד הרב אני נמצאת בחודש תשיעי והיום הייתי אמורה להתאשפז ולעבור מחר ניתוח קיסרי. לפני שבוע עברתי תאונה קלה ובגינה התאשפזתי והודיעו לי שהשילייה זזה מהפתח ויש אפשרות ללדת אבל יש מערכת ענפה של כלי דם מתחת לשילייה העלול לגרום לדימום בלידה. שאלתי היא: האם כדאי לנסות ללדת או ניתוח כדי לא להסתכן? אני רוצה מאוד לקרוא לתינוקת ענהאל או הלל, שכן היא נותרה מתאומים ועברתי הריון קשה במיוחד. האם השמות ר? האם ניתן לקרוא ענהאל, שה ענה לתפילתי. מזל בת ברכה ולבעלי ציון בן זינה.
תשובה: לגבי הניתוח חסרים פרטים חשובים ולכן מומלץ מאד לפנות למכון פוע"ה 02-6515050 שישמחו לענות לך. לגבי השמות, נראה שענהאל שם מתאים. אבל לגבי הלל יש שיתבלבלו ויחשבו שזה שם של בן ולכן אולי לא כדאי לתת שם זה. בשעה טובה
שאלה: לקחת ריבית על הלוואה בקניית דירה: כב הרב, יש לי חבר שיש לו כחצי מיליון ש"ח מיותרים. הוא לא רוצה להשקיע במניות וכו, וחשב להשקיע בבית שאחיו קנה. האח רצה לקחת משכנתא בסכום הזה ול ריביות לבנק בסכום נניח של עוד 200 אלף ש"ח והוא הציע לאחיו, החבר שלי, שיתן לו הוא את החצי מיליון ש"ח, ובמקום 200 אלף ש"ח ריבית הוא יתן לו 150 אלף ש"ח וכך שניהם ירוויחו. השאלה היא אם זה ריבית או שזה בדיוק כמו היתר עסקה?
תשובה: אם הדירה תרשם גם על שם האח המשקיע, אין כאן הלוואה ולא ריבית.
שאלה: לחזור בתשובה עם הרבה שאלות: כבוד הרב קראתי את תשובתך וליבי נפעם מעוצמת הכנות והיחס אני מודה לך על כך. אני נמצא בשלב שאני שומע שיעורי תורה באינטרנט בהדברות ושל הרב הרוש והנהגותיו אבל מצוי תמיד עם שאלות איך נכון לראות את הדברים. מה עושה אדם שרוצה לחזור בתשובה ויש לו הרבה שאלות של הכוונה? יש לי חבר אברך שעשה זאת מלפנים שנים ואפילו אח שהתחרד אך שניהם בעלי זיקה ולכן החשוב לי לשמוע אדם אובייקטיבי אשמח לתשובה השאלה נשאלה בהמשך לשאלה אישית
תשובה: ב"ה לך. שמחתי שמכתבי הגיע אליך ועזר לך, ואשתדל לעזור עוד בכל מה שאוכל. שאלתך שאלה טובה מאוד, שבאמת באופן טבעי, כל אדם שעובר שינוי, חשוב שתהיה לו הדרכה. כאשר הוא יעשה את השינוי מתוך הדרכה נכונה, השינוי יהיה הרבה יותר קל, ויתפס אצלו באופן פשוט וטבעי יותר. הכלל בהדרכה הוא, שצריך שהאדם המדריך יהיה בקיא בעניין, וגם בעל מוכנות לעזור. כבר אמרו חכמים שלא הביישן למד ולא הקפדן מלמד, והיסוד המונח בתוך הדברים הוא, שכל אחד צריך לבחור לעצמו אדם שידריך אותו, אדם שהוא מרגיש אליו קשר טוב מצד אחד, ומצד שני אדם שלא מלחיץ אותו, ואדם זה יוכל להדריך אותו צעד אחר צעד. חכמינו זכרונם לברכה לימדו אותנו זאת במשנה במסכת אבות בהדרכה החוזרת שוב שוב, אם כי לא תמיד היא קלה לאנשים ליישם אותה, אך מי שמצליח, זוכה להמון ברכה בה והיא "עשה לך רב". כן לכל אחד יש אפשרות לעשות לו רב, לקבוע לו דמות שהיא תהיה המודל לחיקוי, שהיא תהיה המדריכה שלו איך להתקדם, מה מתאים לו עכשיו ומה עוד לא, מה יותר קל ומה יותר קשה, וממש איך להתרגל לעולם החדש. יש כיום המון רבנים צדיקים שמוכנים להשקיע בכך ולעזור לאנשים. ולכן אם תוכל למצוא רב שיהיה זמין בשבילך, ושתרגיש איתו טוב לחלוק איתו את עולמך הרוחני זה ממש נפלא. חשוב שלא תתבייש מהרב הזה שתבחר, ושתרגיש שהוא "מדבר אליך" ועוזר לך באמת. כיום, אנשים רבים מעדיפים לפחות בהתחלה להיות בקשר עם רב דרך האינטרנט, ועל ידי כך לשמור יותר על עולמם האישי, על הפרטיות שלהם, אבל חשוב לדעת שקשר זה כמה שהרב יוכל להשקיע, תמיד ישאר חלקי, ואין כמו קשר אישי ישיר, במפגשים, בשיחות ובשאלות ישירות, מתוך היכרות. חשוב להתגבר על הבושה הטבעית, חשוב לדעת לשאול כל מה שמציק, כל מה שקשה, ולקבל תשובות. לפעמים יש שאלות שהתשובות אינן קצרות, ולפעמים הן דורשות לימוד מעמיק ומסודר וחשוב לא להרתע מכך. אשמח להיות בקשר ולעזור, ואף לעזור לך למצוא רב שתוכל להיות איתו בקשר. בברכת הצלחה רבה הרב יצחק גרינבלט.
שאלה: אימוץ כלב: לרב, ראשית, אני שמח מאד שבזכותכם אני לומד הלכה יומית. ברצוני לאמץ כלב בתור חיית מחמד לבתי הקטנה במטרה ללמד את ערך הנתינה והאחריות. מה ההלכה לגבי נושא זה? אציין שיש לי גם מרפסת קטנה. מראש,
תשובה: אין איסור בכך. השאלה אם זו הדרך ללמד נתינה, אולי כדאי ללמד נתינה לבני אדם כדאי יותר? אולי לאחיה? (אם אפשר) בכל מקרה, חשוב שהכלב לא יציק לאחרים, צואתו בראש חוצות. ואי אפשר להתאכזר לכלב לנסוע לחופשה בחו"ל ולסגור את הכלב לשבוע-שבועיים בבדידות לאחר שהתרגל לחברה. צריך לדעת, קנה כלב קנה אדון לעצמו.
שאלה: ברכה על לחם שלא לתאבון: הרב! אני אדם עם צריבה בגרון ולפעמים אני אוכל לחם רק בשביל להעביר את הצריבה אך לא מפני שאני מעוניין בו, האם אני צריך ליטול ידיים ולברך המוציא?
תשובה: יש מחלוקת אם אדם אוכל אך לא מתכוון לכוונת אכילה - כגון טבח שבודק אם התבשיל מוכן, לפי מרן, מכיוון שאין המטרה לאכול לא צריך לברך ברכת הנהנין. המ"א והט"ז חולקים וסוברים שהיות והוא בולע, נחשב שיש פה הנאה ועליו לברך. ספרדי שפוסק לפי שו"ע לא יברך, אך לפי שיטת חכמי ספרד יברך. וכן אשכנזי יברך.
שאלה: היתר עיסקא מקוצר: לרב אריאל אני מו"צ ושאלוני אם אפשר בשעת הצורך, בשעת הלוואה, להסתפק בנוסח היתר עיסקא מקוצר: "קיבלתי כך וכך בעיסקא ואחזיר בתאריך פלוני בתוספת אחוזים, לפי היתר עיסקא המנוסח בספר חכמת-אדם"?
תשובה: יש עושים כן רק בשעת דחק.
שאלה: כיסוי ראש בבית: לרב ליאור שליט"א האם הגמרא בכתובות עב, שמותר לאשה ללכת בחצר בלי כסוי ראש, נפסקה להלכה ויהיה מותר לאשה ללכת בבית או בחדר מדרגות בלי כיסוי ראש? האם זה לא מעיד על חוסר יראת שמים אשה שבפועל כך תנהג?
תשובה: בבית מצד עיקר הדין מותר, יש פוסקים האומרים שמצד החכמה הפנימית יש עניין שתלך עם כיסוי ראש. מצד הדין מותר אפילו אם יש אנשים אחרים בבית, אמנם במקרה כזה ראוי שתכסה. לגבי גבר, עליו לכסות את ראשו גם בביתו כי זה מצד יראת שמיים לעומת האשה שאצלה זה מצד הצניעות.
שאלה: אדם חוה והנחש: רציתי לדעת, בספר בראשית שמדובר על אדם וחווה והנחש, האם הם היו דמות אדם כמו שאנו רואים היום בשר ודם ומראה נחש כמו היום?
תשובה: לשואל שאלתך על מראהו של אדם הראשון ומראהו של הנחש הקדמון נוגעת ליחסה של היהדות באופן כללי ל"תורת ההתפתחות" של דרווין. בתחילת דרכה עוררה תיאוריה זו גלי התנגדות עזים בקרב יהודים האמונים על תורת ישראל, אך עם הזמן קמו גדולים בישראל שהראו כי אין בתיאוריה זו קריאת תגר נגד תורת ישראל, ואדרבה, המעיין בפרד"ס התורה יגלה כי לתיאוריה זו בשורשה סימוכין בכתבי הקודש. וכך כתב מרן הרב קוק זצ"ל בספרו "אורות הקודש" (ח"ב עמ' תקלז): "תורת ההתפתחות ההולכת וכובשת את העולם כעת, היא מותאמת לרזי עולם של הקבלה, יותר מכל התורות הפילוסופיות האחרות. ההתפתחות ההולכת במסלול של התעלות, היא נותנת את היסוד האופטימי בעולם, כי איך אפשר להתייאש בשעה שרואים שהכל מתפתח ומתעלה. וכשחודרים בתוכיותו של יסוד ההתפתחות המתעלה, אנו מוצאים בו את העניין האלהי מואר בבהירות מוחלטת, שדווקא אין סוף בפועל, מחולל הוא להוציא אל הפועל מה שהוא אין סוף בכח". יחד עם זאת מוצאים אנו בדברי קדשו של מרן הרב קוק גם דברי ביקורת והסתייגות מאימוץ התיאוריה בצורה גורפת, וכך כתב באגרת ששלח לרב שמואל אלכסנדרוב בשנת תרס"ח (אגרות הראיה, אגרת קיז): "ובכלל אין אנו צריכים להיות כל כך מאודקים לשיטת ההתפתחות. יש בה ודאי כמה נצוצי אמת, אבל גם כן כמה כזבים ודמיונות. עובדא ברורה היא, שהיו בדורות הראשונים אנשים גדולים שאין לנו דוגמתם, ולכל הפחות לא נוכל להעמידם במעלה התחתונה מההתפתחות לערכנו. אלא שההתפתחות האיטית היא אחת מרבבות אין-סוף הדרכים, שחי העולמים מתגלה בם". אם כן ברור הדבר שאדם הראשון היה הגדול שבגדולים. ח מתארים את יופיו ואת שיעור קומתו בתיאורים מופלאים. אמנה חלק מהם: אדם הראשון ביחס לחוה אשתו: "חוה בפני אדם כקוף בפני אדם". (בבא בתרא נח ע"א) "יופיו של יעקב אבינו מעין יופיו של אדם הראשון". (בבא מציעא פד ע"א) "תפוח עקבו של אדם הראשון מכהה גלגל חמה" (זח"א קמב ב) - כלומר בליטת העקב של אדם הראשון האירה באור כה חזק עד שהשמש היתה נדמית כאילו היא מחשיכה את העולם לעומת הארת עקבו של אדם. תיאור מופלא זה של ח בא לצייר לנו בזעיר אנפין את ענקיות רוחו של האדם הראשון, יציר כפיו של ה' יתברך. לגבי מראהו של הנחש, הביא הראב"ע דעות שונות ולבסוף הכריע (בראשית ג, א): "והישר בעיני שהם הדברים כמשמעם. והנחש היה מדבר, והיה הולך בקומה זקופה, והשם דעת באדם שם בו. והנה הפסוק העיד כי היה ערום מכל חית השדה, רק לא כאדם". לעומתו רד"ק מבאר שמדובר במושגים נסתרים ועמוקים שלא נוכל להשיגם, וככלל כשעוסקים בפסוקי הבריאה, אין לנו אלא מה שכתבו רבותינו וגילו לנו משהו מן הטפח. מעבר לזה, עלינו לדעת שסודות גדולים ועמוקים חבויים בפסוקים אלו, ואין לאל ידינו להשיגם. נאמנה
שאלה: למחות על כבוד התורה: לצערי הרב אנו רואים בזמן האחרון את ההשתלחות חסרת הרסן בחכמי ישראל מאת אחד שקורא לעצמו גדול מחזירי התשובה בימינו הלא הוא אמנון יצחק. והנה אם היתה שאלתי מדברת על עניין פוליטי בודאי שלא היתי שואל. אבל פה מדובר בפגיעה בחכמי ישראל ובראשם הרב עובדיה יוסף שלפי כל הדעות מדובר בתלמידי חכמים מובהקים שהחיוב למחות על כבודם הוא דבר המוסכם לפי השולחן ערוך. אך עומד אני משתאה מדוע לא קמים חכמי ישראל ומוחים על כבוד התורה המתבזית בראש כל חוצות. ורק אתמול אמר אותו האיש שהסיבה שהרב הובהל בשבת לבית החולים משום שרצו אנשי ביתו לביים ארוע מוחי ר ל. והלא תצלנה אוזן משמוע איך אפשר לומר שגדול בישראל יחלל שבת קודש בשביל נגיעות אישיות בר מינן. הלא על ריק שבישראל לא אומרים דבר כזה כי יראת שבת עליו כמובא בגמרא כל שכן על אחד מגדולי הדור. ולכן החיוב למחות אינו נובע מצד פוליטי כזה או אחר אלא מצד בזיון תלמיד חכם שחל גדולי ישראל נזהרים בכבודו אפילו אלה שהיו חלוקים עמו בכל מיני נושאים. לכן מבקש אני לדעת מדוע יש טעם והסבר לשתיקה רועמת זו?! ותבורכו מפי עליון. אמן
תשובה: אחת מהתופעות של דורנו מוזכרת בגמ (תלמוד בבלי מסכת כתובות דף קיב ב): אמר רבי זירא אמר רבי ירמיה בר אבא: דור שבן דוד בא קטיגוריא בתלמידי חכמים. ופירש רש"י שם: קטיגוריא - הרבה מסטינים ומלמדים חובה יעמדו עליהם.
שאלה: ברכת הקשת: מי שבירך רק זוכר הברית בלי לומר "נאמן בבריתו וקיים במאמרו", האם יצא ידי חובת הברכה או שבירך ברכה לבטלה?
תשובה: יצא ידי חובה בדיעבד. הרחבת תשובה: בגמ' ברכות נט,א מובא שני נוסחים : א.זוכר הברית ב. ר' ישמעאל בנו של רבי יוחנן בן ברוקא אומר: "נאמן בבריתו וקיים במאמרו" אמר רב פפא : לכן נאמר את שני הנוסחים. והסביר בן יהוידע שהברכה דומה לקשת שיש בה גוונים שונים לקשת,וגוונים בברכתה.
שאלה: תלישת שערות מהזקן: האם מותר לכתחילה לתלוש שערות ביד או בכלי מהזקן? (מדובר גם על המקומות בהם יש איסור להעביר תער)
תשובה: אין איסור.
שאלה: כשהעובד אומר שנתתי ת עבור שירות: מקרה שקרה לי אתמול. בשכונתנו ישנה מכבסה אשר מאפשרת ללקוחות לשלם במועד מסירת הכביסה לכיבוס, וכן גם מאפשרת לשלם בגמר הכיבוס בזמן מסירתו ללקוח. למכבסה זו קיים בעל בית שלרוב לא נמצא בחנות, ובשוטף נמצאת שם עובדת. אתמול ניגשתי לשים כביסה וציינתי שאשלם כשאחזור לקחת, בחזרתי לקחת את הכביסה, כאשר באתי כבר לשלם, העובדת טוענת בנחרצות שכבר שילמתי את כספי הכיבוס ומסרבת בכל תוקף לקחת הכסף. אני בטוח שלא שילמתי, אבל היא עומדת בשלה. מה לעשות במצב כזה? אם אגש למנהל והודיע לו כדברים האלו, וארצה לשלם לו, העובדת תפוטר לאלתר, ומצד שני היא מתעקשת ששילמתי. מה עושים? מראש
תשובה: בדרך כלל אנחנו אומרים ש"חזקה שליח עושה שליחותו" ולכן אנו מתנהגים על פי דבריו של המוכר בחנות, שהוא שליחו של בעלי החנות, למרות שהוא לא בעל הבית. אבל, נראה מסברא וכן דנו הפוסקים, ששליח רגיל לא מונה בשביל למחול על ממון המשלח אלא לעשות בו פעולות של קניה מכירה וכו' לטובת המשלח אלא אם כן נאמר לו במפורש אחרת. גם מוכר או עובד שנותן שירות, לא מקבל סמכות למחול או לתת מתנות לאדם כזה או אחר ללא אישור מפורש (כגון מבצעים כלליים או הנחה למעוטי יכולת וכדומה ) לכן אם ברור לך שלא שילמת, נראה שהנך צריך לגשת לבעלי העסק ולשלם להם את חובך שהרי בידך נמצא ממון השייך להם. ולמען הדאגה למקום העבודה של העובדת, אתה יכול לספר סיפור שהיא כנראה מתבלבלת בינך לבין לקוח אחר שדומה לך מאוד.
שאלה: לימוד אמונה ולבוש לבן ישיבה: לכבוד הרב הרצי"ה כותב במשמיע ישועה: על בחור ישיבה להיות לבוש הכי יפה שניתן, מהו לבוש ראוי לבחור בישיבה תיכונית? וגם, איזה ספרים כדי לי ללמוד בעניין אמונה?
תשובה: יש ללבוש חולצה נקיה ומכנסיים נקיים ללא קרעים וכתמים או תמונות וכתוביות המושכים את עיני הרואה, וכן ללבוש חולצה שאיננה שקופה ואיננה הדוקה לגופו, ומכופתרת עד לצוואר. ואם אפשר בעלת שרוולים ארוכים. ספרי אמונה בגיל ישיבה תיכונית כדאי ללמוד ספר החינוך, אגרות הרמב"ם והקדמתו למשנה, למסכת אבות ולפרק חלק. וכן הלכות דעות, הלכות תשובה והלכות תלמוד תורה, ואם תספיק גם מאמר ראשון מספר הכוזרי.
שאלה: תיקון לתלישת שיער בשבת: הרב. אני דתיה שמשתדלת מאוד מאוד בקיום המצוות. בשבת יצא לי לעבור עבירה: תלשתי שתי שערות אחת אחר השניה. אבקש מהרב דרך תשובה
תשובה: לקבוע שיעור שבועי בלימוד תורה
שאלה: הפרשת חלה בסעודת בת מצוה: האם מפרישים חלה בסעודת בת מצוה כאשר כל בת לוקחת בצק לחמניה קטנה שעשתה בסעודה על מנת לאפות בבית? והאם במפעלי בצקים קפואים, כגון: של בורקס צריך להפריש חלה
תשובה: נפסק בשולחן ערוך (יורה דעה שכ"ו, ב'): "נחתום שעשה עיסה לעשותה שאור לחלקה, חייבת בחלה, שאם לא תמכר יעשנה פת. אבל (שאר אדם) העושה עיסה לחלקה בבצק, פטורה". לכן, כאשר עושים בצק על מנת לחלקו, כגון: בסעודת בת מצוה, אפשר לברך על הפרשת חלה רק כאשר בחלק אחד יישאר שיעור הפרשת חלה. במפעל המייצר מוצרי בצק, למרות שבמפעל לא אופים יש להפריש חלה כי אולי במקום אחד יאפו בבת אחת כמות מאפים שיש להם שיעור הפרשת חלה, ובגלל שזה ספק ההפרשה תיעשה בלי ברכה. הרב חגי בר גיורא
שאלה: לקיחת חוב לדעת הרמב"ם - הבהרה: אך מדוע חובה לגשת לבית-הדין לשומא? מדובר שלקח חפץ שבטוח שווה בכל החנויות עד 1000 ש"ח. מצפה לתשובה. השאלה נשאלה בהמשך לשאלה "לקיחת חוב לדעת הרמב"ם"
תשובה: תוס' בכתובות צח באר שהצורך בשומא אינו רק כדי לברר את ערך החפץ, אלא כדי להעביר את הממון מהאחד לשני, וכן נראה ברש'י בב'מ לב, ובנמוק'י שם, ובקוה"ח שנט ב ושאר אחרונים שהזכרנו בתשובה, נראה שנקטו כך, שיישבו שתופס לגוביינא ומיד יורד לבי"ד לשומא, ולא תרצו שר"ת מכוון לציור שתופס חפץ ששומתו ידועה. הרב מרדכי גרוס.